Gid metodic de etică al practicantului de Nihon jujutsu
 Decalogul Jujutsu-ka

1. Voi căuta să fiu mereu stăpân pe fizicul și mintea mea. Îmi voi stăpâni nervii, gândurile și faptele pentru a nu mă păgubi pe mine sau pe semenii mei.


2. Îmi voi supraveghea faptele și acțiunile, străduindu-mă să mă comport corect în viața zilnică, evitând să păgubesc pe cineva prin faptele și comportarea mea.


3.Voi fi sincer și cinstit, rostind numai adevărul și nu voi minți niciodată. Îmi voi stăpâni limba nepermițându-i să rostească cuvinte jignitoare. Mă voi obișnui să ascult de două ori cuvintele altora și să vorbesc numai după aceea. Voi judeca temeinic spusele altora, exprimându-mi doar apoi părerea. Pentru aceasta am două urechi și doar o singură gură.


4. Îmi voi stima și prețui profesorii, colegii și partenerii. Voi căuta să practic veselia și să aduc voia bună. Mă voi bucura de tot ceea ce este frumos, nu voi lua în derâdere pe nimeni și nu voi strica momentele solemne  prin glume deplasate sau de prost gust.


5. Mă voi preocupa temeinic de perfecționarea mea fizică, tehnică și morală, concentrându-mi toată atenția asupra materiei de studiu și procedeelor tehnice, știind că numai prin forțarea continuă a voinței mele, pot progresa.


6. Voi asculta sfaturile colegilor mei mai în vârstă sau mai avansați, căutând să acționez după sfaturile și indicațiile lor.


7. Îmi voi stima și prețui partenerii, indiferent de pregătirea acestora, deoarece Nihon Jujutsu nu se poate practica fără parteneri. Voi fi sincer și curajos cu ei, le voi dărui încrederea mea. Dacă cu sau fără voia lor, îmi vor pricinui dureri, îi voi ierta fără să mă vait, dovedind astfel stăpânire de sine.

8.Voi lupta pentru onoarea și bunul renume al clubului meu, evitând știrbirea prestigiului, prin acțiuni negative, lașitate, violență, vedetism sau chiul de la antrenamente sau demonstrații.


9. Voi utiliza cunoștiințele mele din arta autoapărării, numai în scopul binelui și al adevărului, a apărării legitime și a ocrotirii persoanelor nevinovate.


10. Nu voi dezerta niciodată de la locul primejduirii unui om nevinovat și nu voi întoarce spatele celui aflat în primejdie, lipsit de ajutor. Voi acorda oricând, la cerere, ajutor organelor statale de ordine împotriva huliganilor, agresorilor și persoanelor certate cu legea.



Reguli de respectat:
Elevul trebuie să respecte cu stricteţe disciplina în sala de antrenament şi în societate, dând dovadă în orice moment de o conduită morala şi spirituală exemplară. Deasemenea, nu va întarzia la antrenamente şi nu va lipsi nemotivat. În cazul deplasărilor la concursuri, stagii, cantonamente, va urma cu stricteţe indicaţiile profesorului şi nu va părăsi niciodată echipa care va fi alături de profesor, fără înstiinţarea prealabilă a acestuia. Va evita gluma sau joaca prostească care ar putea prin felul ei neorganizat şi nesupravegheat să provoace accidente (ex. împingere, tragere, piedică, sărituri, alergări în locuri nepermise, scări, pe lângă calorifere, obiecte de mobilier sau alte corpuri dure ascuţite, balansarea pe balustradele scărilor, alergarea prin curtea instituţiei, printre autoturisme, pe trecerea de pietoni pe culoarea roşie a semaforului, pe şosea. După orele de antrenament, copilul va aştepta sosirea părintelui afară în curtea instituţiei şi nu o va părăsi fără părinte sau acordul acestuia şi în prealabil anunţarea profesorului. Niciodată nu va folosi tehnicile învăţate în scopuri huliganice, criminale sau pentru vătămarea corporală a oamenilor. Va putea aplica tehnicile învăţate numai în caz de legitimă apărare. Palatul Copiilor Arad, I.M.A.F. Federeția Internațională de Arte Marțiale, F.R.A.M. Federația Româna de Arte Marţiale, Asociaţia de Arte Marţiale Takuan Arad, sunt absolvite de orice responsabilitate dacă elevul nu va respecta prezentul regulament / angajament, întreaga răspundere penală sau civilă va reveni părintelui şi copilului său.

Nerespectarea regulilor Palatului Copiilor Arad și al Asociaţiei de Arte Marţiale Takuan Arad sau săvârşirea unor acte dezonorabile, copilul poate să-şi piardă titlul sau gradul şi chiar excluderea din cadrul acestora.

OBIECTIVELE CERCULUI 
1. Promovarea şi popularizarea artelor marţiale japoneze

2. Oamenii să trăiască în armonie şi pace.

Prin exerciţiile specifice artelor marţiale să contribuie la dezvoltarea fizică şi psihică cât şi la educarea tinerilor prin dezvoltarea calităţilor morale şi volitive.

